La solidaritat torna a donar-se cita a Burjassot en el sopar anual de la Junta Local contra el Càncer
2025-07-24

El dissabte 14 de novembre, a partir de les 21 hores, el Centre Cultural Tívoli es vestirà de solidaritat. Aquest espai municipal acull un dels sopars més especials que se celebren al llarg de l’any en el municipi, el sopar benèfic anual contra el càncer de la Junta Local contra el Càncer de Burjassot. Un esdeveniment solidari que reuneix cada any centenars de veïns.

Les components de la Junta Local ja estan treballant perquè aqueixa nit solidària isca tot a la perfecció i ja estan visitant els comerços del municipi que, de manera desinteressada, donen també productes perquè el sopar recapte encara més diners per a la lluita contra aquesta malaltia.

Si especial és el sopar per tot allò que significa, la unió de Burjassot contra el càncer, també ho és per la gran quantitat de veïns que li donen el seu suport i que mostren la seua solidaritat acudint a la mateixa.

Els tiquets per al sopar, amb un preu de 25€, ja poden adquirir-se en Didal (Carretera de Llíria, 1), Pastisseria Latorre (c/ Colom, 5), La Merceria (c/ Ausiàs March, 21), De Mel (Carretera de Llíria, 61) i en Buenos días Princesa (c/ Mendizábal, 51).

Des de la Junta Local contra el Càncer de Burjassot animen tota la ciutadania a participar en el sopar.